If....
<s>if.... () je britanski igrani film snimljen 1968. godine u režiji Lindsaya Andersona, poznato kao najuspješnije ostvarenje u njegovoj filmografiji i kao jedan od najeksplicitnijih odraza tadašnjih burnih društveno-političkih zbivanja na svjetsku kinematogarfiju.</s>

<s>Radnja je smještena u elitni engleski internat gdje vlada stroga hijerarhija ne samo između učenika i nastavnika, nego i među samim učenicima gdje stariji učenici zlostavljaju mlađe i koriste ih kao sluge.</s><s>Protagonisti, koje tumače Malcolm McDowell, Richard Warvick i David Wood su trojica učenika čije povremeno neovlašteno napuštanje škole i sitni nestašluci dovedu do okrutnog kažnjavanja od strane starijih kolega, te ih na kraju potaknu da se protiv represivnog sistema pobune koristeći vatreno oružje.</s>

<s>if.... se temeljio na scenariju Davida Sherwina koji je, pak, inspiraciju bio pronašao u vlastitim iskustvima učenika internata Tonbridge School u Kentu.</s><s>Režija je originalno bila ponuđena američkom sineastu Nicholasu Rayu, koji je, pak, bio prisiljen odbiti zbog vlastitih problema s mentalnim zdravljem.</s><s>Anderson, koji ga je zamijenio, uspio je nagovoriti svoju nekadašnju školu Cheltenham College da mu posluži kao lokacija.</s><s>Pri režiji filma je veliku inspiraciju pronašao u Nula iz vladanja, klasičnom filmu francuskog režisera Jeana Vigoa sa kojim dijeli temu i stil.</s><s>Posebnu je pažnju izazvalo naizmjenično korištenje crno-bijelog i filma u boji, koji je Anderson kasnije objasnio tehničkim i financijskim razlozima.</s>

<s>Nakon premijere je if.... izazvao pažnju i time da je, poput mnogih tadašnjih filmova, koristio kolaps dotadašnjih cenzorskih standarda da prikaže donedavno "problematične" sadržaje.</s><s>Osim scena golotinje, u filmu je u oči upao i eksplicitni prikaz homoseksualnosti među učenicima.</s><s>Britanski cenzorski odbor je filmu dao najstroži rejting X, ali manje zbog toga, a više što su se likovi i zaplet smatrali "subverzivnim", odnosno što je internat shvaćen kao alegorija britanskog establišmenta i društvenog poretka, odnosno pobuna učenika kao komentar na slične događaje među studentima širom tadašnjeg svijeta.</s><s>Kada je sljedeće godine prikazan na Kanskom festivalu, doživio je veliki uspjeh i osvojio Zlatnu palmu.</s>

<s>if.... se pokazao uspješnim i za mladog McDowella koji je privukao pažnju Stanleya Kubricka te tako osigurao angažman za ulogu Alexa u znamenitom filmu Paklena naranča.</s><s>Ulogu učenika Micka Travisa je, pak, ponovio u još dva Andersonova filma - O Lucky Man! i Britannia Hospital koji čine posebnu trilogiju, iako se ne smatraju nastavcima u najpreciznijem smislu riječi.</s>

<s>Uloge</s>

<s>Malcolm McDowell ...</s><s>Michael Arnold "Mick" Travis
 Richard Warwick ...</s><s>Wallace
 Christine Noonan ...</s><s>Djevojka
 David Wood ...</s><s>Johnny
 Robert Swann ...</s><s>Rowntree
 Peter Jeffrey ...</s><s>Direktor škole
 Arthur Lowe ...</s><s>Mr. Kemp, direktor kuće
 Mona Washbourne ...</s><s>Direktorica
 Ben Aris ...</s><s>John Thomas, pomoćnik direktora
 Robin Askwith ...</s><s>Keating
 Robin Davies ...</s><s>Machin
 Rupert Webster ...</s><s>Bobby Phillips
 Hugh Thomas ...</s><s>Denson
 Michael Cadman ...</s><s>Fortinbras
 Martin Beaumont ...</s><s>Hunter
 John Garrie ...</s><s>Nastavnik muzike
 Philip Bagenal ...</s><s>Peanuts
 Charles Sturridge ...</s><s>Markland
 Graham Crowden ...</s><s>Nastavnik historije
 Tommy Godfrey ...</s><s>Školski portir
 David Griffin ...</s><s>Willens
 Charles Lloyd-Pack ...</s><s>Nastavnik klasičnih predmeta
 Richard Everett ...</s><s>Pussy Graves
 Ellis Dale ...</s><s>Prodavač motocikla
 Peter Sproule ...</s><s>Barnes
 Sean Bury ...</s><s>Jute
 Brian Pettifer ...</s><s>Biles
 Mary MacLeod ...</s><s>Mrs.</s><s>Kemp, supruga direktora škole
 Geoffrey Chater ...</s><s>Kapelan
 Anthony Nicholls ...</s><s>General Denson
 Michael Newport ...</s><s>Brunning</s>

<s>Izvori</s>

<s>Vanjske veze</s>

<s>Britanski filmovi
Dramski filmovi
Satirični filmovi
Filmovi o odrastanju
Tinejdžerski filmovi
Crnohumorni filmovi
Filmovi sa LGBT tematikom
Authority control 2</s>

